Diari Oficial de la Generalitat Valenciana


Sumari del DOGV 8174, del 21-11-2017 (2017/10067)

RESOLUCIÓ de 13 de novembre de 2017, del director general de Relacions amb les Corts, per la qual es publica el conveni marc entre la Universitat de València - Estudi General, la Fundació General de la Universitat de València i Palau de les Arts Reina Sofia, Fundació de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8174

Data del DOGV
:   21-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10104


Data del document
:   13-11-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de novembre de 2017, del director general de Relacions amb les Corts, per la qual es publica el conveni marc entre la Universitat de València - Estudi General, la Fundació General de la Universitat de València i Palau de les Arts Reina Sofia, Fundació de la Comunitat Valenciana. [2017/10856]  
La Universitat de València - Estudi General, la Fundació General de la Universitat de València i Palau de les Arts Reina Sofia, Fundació de la Comunitat Valenciana, han subscrit, el dia 7 de desembre de 2016, un conveni marc per al desenvolupament d'un programa anual d'activitats en el camp de la pràctica i la formació musical, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 10 de novembre de 2017 i número 1570/2017, procedeix la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
València, 13 de novembre de 2017.- El director general de Relacions amb les Corts: Antonio Torres Salvador.  
  
  
Conveni marc de col·laboració entre la Universitat de València-Estudi General, la Fundació General de la Universitat de València i Palau dels Arts Reina Sofia  
  
València, 7 de desembre de 2016  
  
Reunits  
D'una part, Esteban Morcillo Sánchez, rector de la Universitat de València-Estudi General (d'ara endavant, la Universitat de València), en nom i representació de la mateixa, amb domicili social en l'av. Blasco Ibáñez, núm. 13 (46818) de València i amb NIF núm. K-9500058-V, en exercici de les competències que, a l'efecte, li reconeixen la Llei orgànica 6/2001, de 21 de desembre, d'Universitats, els Estatuts d'aquesta Universitat, aprovats per Decret 128/2004, de 30 de juliol, del Consell de la Generalitat (DOGV 03.08.2004), i el Decret 45/2014, de 28 de març, relatiu al seu nomenament.  
D'una altra part, Antonio Ariño Villarroya, vicerector de Cultura i Igualtat de la Universitat de València, actuant, en el present acte, en la seua condició de vicepresident executiu de la Fundació General de la Universitat de València (d'ara endavant, FGUV), amb domicili social al carrer Amadeu de Savoia, núm. 4 (46113) de València, amb NIF núm. G-46980207, i inscrita en el Registre de Fundacions de la Comunitat Valenciana amb el número de referència 79 (V).  
I d'una altra part, Davide Livermore, intendent-director artístic i Francisco Potenciano Moreno, director economicoadministratiu, en nom i representació del Palau de les Arts Reina Sofia, Fundació de la Comunitat Valenciana (d'ara endavant, Palau de les Arts), amb domicili social en l'av. del Professor López Piñero (historiador de la Medicina) núm. 1 (46827) de València, en virtut d'apoderament exprés del Patronat de la Fundació Palau de les Arts Reina Sofia, atorgat en la reunió de data 23 de juny de 2016, per a subscriure, de forma mancomunada o conjunta, tot tipus d'acords o convenis de col·laboració convenients per a la consecució de fins fundacionals del Palau de les Arts Reina Sofia.  
  
Les parts, dins de l'àmbit de representació que ostenten, es reconeixen plena capacitat i competència per a la firma del present conveni marc de col·laboració i, a l'efecte  
  
exposen  
  
I. Que la Universitat de València, d'acord amb el que disposa l'article 3 dels seus Estatuts, es configura com un servei públic dirigit a: «[?]impartir els ensenyaments necessaris per a la formació dels estudiants, la preparació per a l'exercici d'activitats professionals o artístiques i l'obtenció, si és el cas, dels títols acadèmics corresponents, així com per a l'actualització permanent del coneixement i de la formació del seu personal i del professorat de tots els nivells d'ensenyament. La Universitat de València fomenta la investigació, tant bàsica com aplicada, i el desenvolupament científic i tecnològic. Així mateix, amb les garanties de racionalitat i universalitat que li són pròpies, és una institució difusora de cultura en el si de la societat. La Universitat de València facilita, estimula i acull les activitats intel·lectuals i crítiques en tots els camps de la cultura i del coneixement».  
  
II. Que l'FGUV és una entitat cultural sense ànim de lucre i interès general, que té com a missió principal la de cooperar en el compliment dels fins de la Universitat de València, sent els seus objectius principals l'ajuda a la docència, a la investigació, a la difusió cultural, a la formació humana integral dels possibles beneficiaris i l'atenció integral a persones amb discapacitat.  
Trobant-se regulada, entre les seues formes d'actuació, la promoció i el desenvolupament d'activitats culturals diverses, en particular, en el camp de les arts plàstiques i de la creació musical.  
III. Que el Palau de les Arts té per objecte la programació i gestió d'activitats de naturalesa artística en els espais escènics amb què està dotat i, en particular, segons contempla l'article 6t dels seus Estatuts, té entre els seus fins i activitats: fomentar la difusió, estima i coneixement de les arts líriques, coreogràfiques i musicals, així com l'assistència a la ciutadania a la seua programació i activitats, estimular i incentivar la relació, la investigació, l'estudi i la formació com a mitjans principals de perfeccionament professional del Palau de les Arts i prestar, segons les seues possibilitats, l'assessorament i informació que li siguen requerits o que es deriven dels convenis o contractes atorgats, així com establir relacions de cooperació i col·laboració amb altres institucions.  
  
IV. Que les parts desitgen concertar un conveni marco de col·laboració amb finalitats de cooperació cultural en el camp de la pràctica i la formació musical.  
  
En virtut de l'exposat, les parts acorden subscriure el present conveni marc de col·laboració, d'acord amb les següents:  
  
CLÀUSULES  
  
Primera. Objecte del conveni  
El present conveni marc té per objecte regular la col·laboració entre la Universitat de València, l'FGUV i el Palau de les Arts amb el fi de desenvolupar de forma conjunta un programa anual d'activitats en el camp de la pràctica i la formació musical.  
  
Segona. Convenis específics  
Per a desenvolupar aquest conveni marc, podran elaborar-se convenis específics en què s'arrepleguen projectes o programes d'actuació concreta i en els quals, en tot cas, es determinaran les finalitats proposades, el programa de treball i els mitjans necessaris per a dur-los a terme.  
  
  
Tercera. Obligacions de les parts  
La Universitat de València i l'FGUV es comprometen a col·laborar en l'organització d'activitats de mutu interès per a les parts.  
Per la seua banda, el Palau de les Arts es compromet a organitzar les activitats que es concreten en un programa anual d'activitats reflectides o arreplegues en convenis específics que si escau se subscriguen. Aquestes activitats podran tindre lloc en els espais de totes les entitats.  
  
Quarta. Comissió mixta  
Per al desenvolupament adequat del present acord, es constituirà una comissió mixta, composta per una representació paritària de cada una de les parts, designada a l'efecte per cada entitat, que tindrà com a funcions la programació, seguiment i valoració de les activitats derivades d'aquest conveni.  
La comissió tindrà les atribucions següents:  
a) Impulsar l'execució de les línies d'actuació recollides en les bases de col·laboració del present conveni.  
b) Establir un pla de treball comú (cites, entrevistes, taules redones, o altres formats diferents), que facilitaran la comunicació entre totes les entitats, utilitzant aquells recursos i canals disponibles habilitats a tals efectes per les parts.  
c) Aprovar per al període corresponent les actuacions i projectes que es duran a terme.  
d) Procedir, si escau, a la seua revisió i adequació.  
e) Programar projectes de forma coordinada, determinant els criteris per a la seua realització i verificant el seu seguiment i execució, així com la seua adequació a les finalitats perseguides.  
f) Adoptar les mesures que estime més adequades per a la millor organització i funcionament del conveni marc.  
g) Resoldre els problemes d'interpretació i compliment del Conveni Marc.  
h) Així com les previstes en l'article 9.1 i 2 del Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre.  
Les còpies de les actes, acords o informes que, si escau, emeta la comissió mixta en el desenvolupament i execució de les funcions que tinga assignades, es remetran als òrgans directius de les parts que subscriuen el present conveni marc; en el cas de la Universitat de València i l'FGUV es remetran al Vicerectorat de Cultura i Igualtat, i en el cas del Palau de les Arts es remetran a la Comissió Executiva.  
  
En qualitat d'assessors, amb dret a veu, podran incorporar-se qualssevol altres membres de cadascuna de les institucions i/o experts de reconegut prestigi, en l'àmbit objecte del present conveni, designats per acord de la Universitat de València, l'FGUV i el Palau de les Arts.  
  
La comissió mixta es constituirà en el termini màxim de tres mesos des de la signatura d'aquest conveni marc i es reunirà, almenys, una vegada a l'any i quantes vegades s'estime necessari a petició d'una de les parts, podent actuar bé per mitjà de reunions presencials, alçant les corresponents actes, o pels mitjans telemàtics i/o electrònics oportuns.  
  
  
Cinquena. Principis d'actuació  
La Universitat de València, l'FGUV i el Palau de les Arts actuaran i es relacionaran en tot moment, d'acord amb els principis de bona fe i de confiança legítima.  
  
Sisena. Vigència del conveni  
El present conveni obliga les parts des de la data de la signatura, que consta en l'encapçalament d'aquest document, i tindrà una vigència de dos anys, renovable tàcitament per períodes anuals successius, llevat que qualsevol de les parts manifeste per escrit la seua voluntat de no renovar-ho abans de la finalització de cada període, amb una antelació mínima de dos (2) mesos.  
  
Setena. Causes de resolució  
Aquest conveni s'extingirà per qualsevol de les següents causes:  
- El mutu acord de les parts signatàries  
- L'expiració del termini de durada inicial o de la pròrroga  
- La decisió d'una de les parts signatàries del present conveni, prèvia denúncia expressa i per escrit a les altres parts, amb una antelació de dues (2) mesos.  
En qualsevol cas, les parts es comprometen a finalitzar el desenvolupament de les accions ja iniciades en el moment de notificació de la denúncia.  
La resolució d'aquest conveni haurà de concretar els efectes dels convenis específics que s'hagen subscrit per a desenvolupar-ho i que estiguen vigents en eixe moment.  
  
Huitena. Inexistència d'obligacions econòmiques  
L'aplicació i execució d'aquest conveni marc, incloent-se a l'efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a les parts signatàries i, en tot cas, haurà de ser atesa amb els seus mitjans personals i materials; tot açò, en els termes que s'estableixen en l'article 11.2 del Decret 176/2014, de 10 d'octubre, del Consell, pel qual es regula els convenis que subscriu la Generalitat i el seu registre.  
  
Novena. Transparència  
En compliment de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, es publicarà en el Portal de Transparència del Palau de les Arts el present protocol, així com el seu text íntegre.  
  
Desena. Règim jurídic del conveni  
El present conveni té caràcter administratiu i es regirà per l'establit en les clàusules d'aquest, pel que disposa el Decret 176/2014, de 10 d'octubre, del Consell, pel qual es regula els convenis que subscriu la Generalitat i el seu registre i, a falta d'açò, per allò que s'ha establert per la normativa general.  
La resolució de les controvèrsies que pogueren plantejar-se sobre la interpretació i execució del present conveni hauran de resoldre's de mutu acord entre les parts, a través de la comissió de mixta. Si no poguera aconseguir-se aquest acord, les possibles controvèrsies hauran de ser resoltes, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.  
  
De conformitat amb el que antecedeix, en exercici de les facultats que són titulars cadascun dels signants, subscriuen aquest acord en totes les seues fulles, per triplicat i a un sol efecte el dia 7 de desembre de 2016.  
  
Per la Universitat de València,  
Esteban Morcillo Sánchez  
  
Per Palau de les Arts,  
Davide Livermore  
  
Per l'FGUV,  
Antonio Ariño Villarroya  
  
Per Palau de les Arts,  
Francisco Potenciano